Festa ta’ muturi f’attività tas-sewwieq tal-muturi għall-istrina. Kienu iktar minn 200 mutur li ħadu sehem f’din l-attività organizzata mill-Korp tal-Pulizija. Fiha hadu sehem il-muturi tal-Korp tal-Pulizija stess u sewwieqa pajżana tal-muturi. Ir-rotta ħadet lis-sewwieqa tul il-kosta ta’ Malta mid-depot tal-Furjana sal-Mellieħa. Din l-attività hija waħda minn sensiela fil-kalendarju tal-pulizija b’riżq il-komunità. Bdiet issir madwar tmien snin ilu bl-iskop li jinġabru fondi għal għan filantropiku, u din is-sena il-fondi se jingħataw lill-Istrina. Qabel it-tluq tal-ġirja bil-muturi, il-kummissarju tal-pulizija Peter Paul Zammit fakkar kif il-pulizija qegħda hemm biex taqdi lill-komunità u anke appella lis-sewwieqa tal-muturi biex jagħtu iktar każ is-sigurtà billi jsuqu bil-galbu.